**Påkravsgaranti**

Dato:

Enova SF

Brattørkaia 17a, 7010 Trondheim

Vi viser til [sett inn navn på søker] («**Søkeren**»)sin erklæring til Enova SF i forbindelse med søknad om finansiering under Enova SFs støtteprogram til bunkringsanlegg for ammoniakk. Erklæringen inkluderer aksept av krav som omhandler konvensjonalbot og påkravsgaranti for prosjektet [Bunkringsanlegg for ammoniakk], hvoretter Søkeren kan bli ansvarlig for betaling av en konvensjonalbot til Enova SF («**Garantimottakeren**») pålydende totalt […] NOK ("**Avtalen**").

På forespørsel fra Søkeren utsteder underskrevne, [navn på bank] («**Banken**»), denne påkravsgarantien («**Garantien**») til fordel for Garantimottakeren som sikkerhet for alle Søkerens forpliktelser under Avtalen.

1. **Definisjoner**

«**Bankdag**» betyr en dag hvor banker i Norge normalt holder åpent for forretninger.

«**Påkrav**» betyr et skriftlig påkrav i formatet angitt i vedlegg 1.

«**Utløpsdato**» betyr [..].

«**Totalbeløp**» betyr [..] NOK.

1. **Garanti**
   1. Denne Garantien er en påkravsgaranti og uavhengig av det underliggende forholdet. Banken bekrefter ugjenkallelig at den innen fem Bankdager etter mottak av et Påkrav vil betale det forespurte beløpet til Garantimottakeren. Banken vil gjennomføre betaling uten å ta hensyn til noen innsigelser fra Søker og uten noen form for motregning, reduksjon, innsigelser eller undersøkelser av grunnlaget for Påkravet.
   2. Garantimottakeren kan gjøre påkrav under denne Garantien ved å levere Påkrav til Banken i skriftlig form, herunder elektronisk. Et Påkrav må være mottatt på en Bankdag og ikke senere enn kl. 17:00 (Oslo-tid) på Utløpsdatoen. Garantimottakeren kan gjøre delvise og flere påkrav under denne Garantien.
   3. Bankens totale forpliktelser under denne Garantien er begrenset til Totalbeløpet med tillegg av renter.
   4. Bankens forpliktelser under denne Garantien er absolutte og vil ikke påvirkes av noen endring av eller frafall av rettigheter under Avtalen eller av noen feil eller ugyldighet som påvirker Avtalen.
   5. Dersom beløp Banken er skyldig til betaling under denne Garantien ikke betales på forfall vil det påløpe renter i henhold til § 3 i lov om renter ved forsinket betaling av 17. desember 1976 Nr. 100 fra forfall til betaling skjer.
2. **Utløp**

Bankens forpliktelser under denne Garantien opphører klokken 17:00 (Oslo-tid) på Utløpsdatoen, bortsett fra i relasjon til Påkrav som er mottatt i henhold til punkt 2.2 før den tid og som fortsatt er ubetalt.

Utløpsdatoen kan forlenges av Banken ved levering av notis til Garantimottakeren i formatet angitt i Vedlegg B.

1. **Betaling**

Alle betalinger under denne Garantien skal gjøres i norske kroner til kontodetaljene spesifisert i Påkravet.

1. **Levering av påkrav**

Et Påkrav skal være substansielt i samsvar med formatet angitt i Vedlegg A. Banken kan legge til grunn at den personen som signerer og/eller leverer et Påkrav eller annen skriftlig kommunikasjon på vegne av Garantimottakeren under denne Garantien er autorisert til å gjøre det.

1. **Notiser**

All kommunikasjon i relasjon til denne Garantien skal gjøres skriftlig og skal ansees som riktig levert når den er sendt i henhold til detaljene nedenfor eller slike detaljer som er skriftlig opplyst fra en part til en annen.

|  |  |
| --- | --- |
| Banken | |
| [●] | |
| Til: | [●] |
| Email: | [●] |
| v/ | [●] |

|  |  |
| --- | --- |
| Garantimottakeren | |
| Enova SF | |
| Til: | [●] |
| Email: [post@enova.no](mailto:post@enova.no) | [●] |
| v/ | [●] |

1. **Overdragelse**

Garantimottakeren kan overdra eller pantsette sine rettigheter og krav under denne Garantien.

1. **Lovvalg og domstoler**

Denne Garantien og alle ikke-kontraktuelle forpliktelser som måtte oppstå i forbindelse med den er underlagt norsk rett og verneting, med Trøndelag tingrett som første instans.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Signatur på vegne av Banken

Navn:

Tittel:

**Vedlegg A: Format for påkrav**

Dato: [*Dato*]

Til: [*Banken*]

Cc: [*Søkeren*]

**Påkravsgaranti datert [●] ("Garantien")**

1. Vi viser til Garantien. Ord som er definert i Garantien skal ha samme betydning i dette påkravet.

2. Vi bekrefter at en sum tilsvarende NOK […] nå er forfalt til betaling fra Søkeren til oss under Avtalen. Vi gjør derfor påkrav om betaling av NOK […] fra Banken under Garantien.

3. Betaling gjøres til følgende kontodetaljer:

|  |  |
| --- | --- |
| Kontobank: | [●] |
| Kontoholder: | [●] |
| [Kontonr]: | [●] |
| [IBAN:] | [●] |
| [SWIFT:] | [●] |

Dette påkravet og alle ikke-kontraktuelle forpliktelser som springer ut av det er underlagt norsk rett.

Vennlig hilsen

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Signatur på vegne av Garantimottakeren

Navn:

Tittel:

**Vedlegg B: Format for notis om forlengelse**

Dato: [*Dato*]

Til: [*Garantimottakeren*]

Cc: [*Søkeren*]

**Påkravsgaranti datert [●] ("Garantien")**

Vi viser til Garantien. Vi bekrefter herved at Utløpsdatoen for Garantien er forlenget til [●].

Med vennlig hilsen

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Signatur på vegne av Banken

Navn:

Tittel: